Cloenda de les activitats d'estiu del Pla Educatiu d'Entorn — Ajuntament de Ripollet\n/ Cloenda de les activitats d'estiu del Pla Educatiu d'Entorn\nCloenda de les activitats d'estiu del Pla Educatiu d'Entorn https://www.ripollet.cat/actualitat/noticies/11095 https://www.ripollet.cat/actualitat/noticies/11095/@@images/image/preview\nCloenda de les activitats d'estiu del Pla Educatiu d'Entorn\nEl passat divendres, 5 de setembre, el Centre Obert La Placeta va acollir la celebració de la cloenda del Casal Lingüístic i d'Integració impulsat des de la Comissió Local del Pla Educatiu d'Entorn. L'activitat, que ha estat organitzada per tercer any consecutiu per la regidoria d'Educació, ha comptat amb la col•laboració dels centres i serveis educatius.\nL'acte de lliurament de medalles i diplomes va comptar amb la participació de la regidora d'Educació, Mª del Mar Viera. En total, una cinquantena d'alumnes de 8 a 13 anys han participat a les activitats d'estiu, que enguany ha tingut com a centre d'interès les olimpíades.\nEl Casal Lingüístic del PEE es va dur a terme des del 18 d'agost fins el 5 de setembre, en horari de matí, i va estar gestionat per Creu Roja, entitat que també te adjudicats altres serveis del Pla educatiu d'Entorn. Les diferents activitats del casal, sobretot les esportives, han tingut lloc a d'altres espais municipals com les pistes o les piscines del PAME. També han realitzat visites al Centre Cultural i han fet un recorregut pel nucli antic de Ripollet.\nA més de cobrir un temps de lleure durant els mesos d'estiu, l'objectiu d'aquest casal és fomentar l'ús de la llengua catalana així com el coneixement i integració al municipi. Aquesta actuació, juntament amb el curs de català-lúdic, adreçat als alumnes de secundària que va tenir lloc durant tres setmanes al juliol a l'IES Can Mas, conformen les actuacions que s'havien proposat des de la comissió Local del Pla Educatiu d'Entorn pel curs 2007/08.\nAquesta comissió local està presidida per la senyora Mª del Mar Viera, regidora d'Educació, i compta amb representació de tota la comunitat educativa del nostre municipi, de la inspecció i serveis educatius, així com de les diferents àrees municipals de l' ajuntament. La comissió local ja ha començat a treballar en les propostes pel curs 2008 / 2009 que tot just encetem.


La Sala 1 del Centre Cultural acull l'exposició "La Guerra de la Independència" — Ajuntament de Ripollet\n/ La Sala 1 del Centre Cultural acull l'exposició "La Guerra de la Independència"\nLa Sala 1 del Centre Cultural acull l'exposició "La Guerra de la Independència" https://www.ripollet.cat/actualitat/noticies/11690 https://www.ripollet.cat/actualitat/noticies/11690/@@images/image/preview\nLa Sala 1 del Centre Cultural acull l'exposició "La Guerra de la Independència"\nFins el 10 de gener de 2009 es podrà veure a la Sala 1 d'Exposicions del Centre Cultural l'exposició La Guerra de la Independència. La mostra és una proposta del Cercle Filatèlic, Numismàtic i del Col·leccionisme de Ripollet amb la col·laboració del Patronat Municipal de Cultura. Aquesta exposició té com a fil conductor el bicentenari de la Guerra de la Independència, més coneguda com la “guerra del francès”.\nEl material prové, en la seva majoria, de la col·lecció particular del ripolletenc Miquel Gallego. El visitant podrà trobar segells, una col·lecció de monedes de plata i or i un recull de llibres relacionats, entre d'altres objectes.


La catapulta catalana per jugar la Champions de l'ecommerce\nEls EUA i la Xina s'erigeixen com els dos grans monstres de l"ecommerce' per Amazon i Alibaba, mentre Europa perd pistonada per les seves legislacions\nMarta Escobar Martí Barcelona. 04 de desembre de 2020 12:49\nEl comerç electrònic és el futur de les empreses catalanes | iStock\nCreure'ns-ho, confiar, crear i mirar més enllà. Si Catalunya vol jugar a la mateixa lliga que els players internacionals, cal anar més enllà i deixar de posar com a excusa que "som un país de pimes" perquè ja s'ha vist que "des d'un poble petit es poden liderar projectes internacionals". La darrera jornada de la Setmana de la Internacionalització d'Acció ha centrat el focus en el comerç electrònic i en totes les oportunitats que aquest ja oferia molt abans de la pandèmia. Ara bé, és cert que la covid-19 ha accelerat més aquesta tendència i, segons un informe de l'Agència per a la Competitivitat de l'Empresa, un 13% de les empreses catalanes ha introduït l'ecommerce en el seu model de negoci entre juny i agost i es preveu que un 10% més ho facin abans de Nadal. Però els Estats Units i la Xina passen per davant de qualsevol regió europea gràcies a Amazon i Aliexpress i s'erigeixen com els dos grans monstres mundials que dominen aquest territori. I doncs, quina és la fórmula per arribar als nivells d'aquests hubs monumentals?\nDonar sortida als productes catalans a l'entorn internacional és possible i, segons el soci i director general de Roca Salvatella, Marc Cortés, precisament aquesta és una de les "coses bones" del mercat web és que "té la capacitat de poder sortir a un cost raonable a explorar mercats internacionals". Aquesta és la "gran oportunitat", tal i com ha afegit el CEO d'Elogia, Rubén Ferreiro, que considera que el còctel perfecte es basa en barrejar el marketplace amb "la naturalesa de l'emprenedor català" perquè, justament aquest "és l'element diferencial" del teixit de Catalunya. De fet, com ha recordat el CCO del Barcelona Tech City, Ricard Castellet, la regió econòmica catalana és la cinquena a Europa en el sector startups gràcies al seu ecosistema "innovador" i això o ens ho creiem i aprofitem o "aquest tsunami d’innovació ens passarà per sobre i acabarà amb nosaltres".\nPerò la solució, tot i que de vegades sigui difícil de veure, està a les nostres mans i, com diu Castellet, "quan ens hi posem, ho sabem fer". És veritat que la mida de les empreses dels EUA o la Xina no tenen res a veure amb les d'aquí perquè Catalunya sempre s'ha distingit per ser un teixit empresarial bàsicament format per pimes, però també ho és que, "si aixequem el cap i tenim una visió més a mitjà i llarg termini", les petites i mitjanes empreses poden fer coses molt grans i més encara en un moment com el que ens ha tocat viure amb el coronavirus, que ha fet que moltes d'elles hagin posat el turbo cap a aquest camí que, sí o sí, han de seguir totes les companyies, siguin de la mida que siguin.\nCastellet: "O ens creiem i aprofitem el nostre ecosistema innovador o aquest tsunami d’innovació ens passarà per sobre i acabarà amb nosaltres"\nExemple d'això és Tradeinn, l'empresa de comerç electrònic nascuda a Celrà i que ha demostrat que des d'un poble molt petit es poden liderar projectes d'abast internacional. "Potser el problema que tenim nosaltres és que no ens ho acabem de creure, que no ens acabem de creure les nostres fortaleses, la nostra creativitat i la nostra empenta", ha posat damunt la taula el CCO del Barcelona Tech City.\nJustament per això, Castellet ha volgut demostrar que tenir un discurs optimista és possible, tot i que, com deia Cortés, "Catalunya, Espanya i Europa són espais on l’entorn ajuda poc" perquè "estem competint contra dos monstres" i, a més, "el context europeu té legislacions diferenciades entre comunitat i comunitat".\nCortés: "Catalunya, Espanya i Europa són espais on l’entorn ajuda poc perquè estem competint contra dos monstres"\nPrecisament ara "és el moment de trencar barreres, pors i de tenir confiança" perquè, apunta Castellet, "per desgràcia, la humanitat necessita tenir emergències per trencar certes barreres i aquesta pandèmia ho ha fet". I en aquests moments l'usuari ja té confiança, cosa que ha de servir perquè "el teixit empresarial també la tingui" i vegi aquests processos "com a un factor estratègic".\nEl paper d'Europa vs. els grans monstres\nÉs evident que l'empresariat ha de confiar, però també ho és que "Europa ha de decidir quin paper ha de jugar" per competir contra dos monstres "on la mida del mercat i de les empreses són enormes", mentre que "el context europeu està absolutament fragmentat" perquè, com assenyala el director general de Roca Salvatella, "la normativa a complir és diferent i això ho fa tot molt complex". "On està la plataforma europea?", s'ha qüestionat. De moment no existeix i, segons l'informe d'Acció, és Amazon amb un 42,8% qui domina el sector del comerç electrònic a Espanya, seguit d'Aliexpress amb un 12%, El Corte Inglés amb un 7,5%, Carrefour amb un 4,6% i Ikea amb un 4%. Però a escala mundial, Xina és el principal hub en termes de facturació seguida dels EUA i gràcies a les dues plataformes que actualment tenen major quota de mercat estan en aquests i altres països.\nLa taula rodona d'Acció sobre el comerç electrònic\nDe fet, la facturació del mercat del comerç electrònic mundial van ser d’1.787.500 milions d’euros el 2019, un increment del 19,1% respecte el 2018 i el doble que el 2015. I això no és tot. Es preveu que el 2024 sigui de 3.498.833 milions d’euros, un 14,4% més. A Catalunya, les transaccions de comerç electrònic van ser de 48 milions d’euros el 2019, un 41% més i això representa que aquest sector ja compti amb 827 empreses en el territori català que facturen 3.773 milions d’euros de facturació -que equivalen a l'1,5% del PIB català- i generen 18.334 llocs de treball. Un 81% d’aquestes empreses s’han creat en els darrers 10 anys i un 61% són startups i, d'aquestes, el 20% són exportadores i el 99% són pimes. Moltes dades de cop, però dades que demostren que caminar cap a aquesta via és possible encara que es tracti de petites i mitjanes empreses, tot i que sigui evident que, com subratlla Cortés, "això té un impacte directe des del punt de vista dels recursos que puc utilitzar per fer això".\nRecursos, però, que són completament necessaris si es vol continuar existint en el mercat, tot i que "sempre s'hagin vist com un cost perquè en molts casos podia existir la dificultat de trobar eines i perquè hi havia un desconeixement entorn la tecnologia". Però el món ha canviat i, si sumem la "lògica de cost a la lògica d’inversió" al fet que, com diu Cortés, "som un país amb una voluntat de sortir fora", "els resultats només poden ser bons, tot i que no és un camí fàcil". Justament en aquest sentit, el CEO d'Elogia avisa que "no hi ha lloc per als petits: o ets ambiciós i penses en gran i ets capaç d'atacar aquesta oportunitat o, sinó som capaços de pujar a aquesta onada, ho perdrem".\nFerreiro: "No hi ha lloc per als petits: o ets ambiciós i penses en gran i ets capaç d'atacar aquesta oportunitat o, sinó som capaços de pujar a aquesta onada, ho perdrem"\nI és que, ara, més que mai, és el moment d'aprofitar aquesta oportunitat i pujar al tren del comerç electrònic perquè, com diu el director de VIA Empresa i moderador d'aquest debat, Víctor Costa, "Barcelona i Catalunya continuïn sent un hub a escala internacional" i les seves empreses estiguin presents en aquesta fita.


Llauradors de la Plana Baixa desenvolupen un tractament contra el cotonet - À Punt\nHan publicat la fórmula en les xarxes socials perquè altres llauradors la utilitzen\n05 d'agost 2021 - 17:29\nLlauradors de Nules i Vila-real han desenvolupat un tractament contra el cotonet amb productes fitosanitaris que ja existeixen en el mercat. Després d'aplicar-los a diversos horts, han vist que l'efectivitat és molt alta i ara han publicat la fórmula en les xarxes socials perquè altres llauradors la utilitzen.\nL'expansió de la plaga i la falta d'efectivitat d'altres mètodes, com els biològics, ha portat els llauradors de la Plana Baixa, la zona zero de la incidència del cotonet, a utilitzar aquesta mescla que utilitza principalment un producte contra la falta de zinc als arbres.\nPer la seua banda, la Conselleria d'Agricultura, després d'analitzar la mescla, diu que té una efectivitat del 55%, mentre que en el mercat ja hi ha productes que arriben al 90%. En canvi, els llauradors responen: “L'única manera de veure l'efectivitat és mirant que en aquests camps no hi ha cotonet”.\nSiga com siga, la fórmula del producte està penjada en les xarxes de l'associació i ha rebut consultes des de Múrcia, Huelva i Catalunya, entre altres.


Les Facultats de Ciències de la Salut i Ciències Socials de Manresa de la UVic-UCC han aprovat el pla de mesures acadèmiques que determina com serà el funcionament del curs acadèmic 2020-2021.\nUManresa concreta en un pla de mesures com serà el curs acadèmic 2020-2021.\nEl pla suposa avançar en un nou enfocament de la docència presencial amb l’objectiu de dotar-la de més valor i incorporar els avantatges de la formació no presencial, en línia amb el que ja preveia el model pedagògic de la institució, aprovat l’any 2019. La pandèmia de la CoViD-19 n’ha accelerat la implantació. En tots els casos, la planificació ha tingut en compte les directrius de la Direcció General d’Universitats que estableixen que es mantinguin tant les competències, com els continguts i la qualitat de la docència; que es virtualitzin assignatures o parts d’assignatures de component teòric i que es puguin cursar telemàticament; que la presencialitat sigui en grups reduïts; que s’evitin els desplaçaments dels estudiants; i que les sessions presencials tinguin un component aplicat i pràctic, que comportin un aprenentatge actiu per part de l’estudiant.\nPer a l’elaboració del pla s’ha tingut en compte la tipologia de les assignatures i s’ha establert un model híbrid adaptat a les especificitats de cadascuna de les titulacions. Malgrat que la planificació està pensada per al proper curs, s’ha elaborat tenint en compte que aquesta situació pot ser una oportunitat per reflexionar sobre el model pedagògic i accelerar la seva implantació. En aquest sentit, a final de curs, s’analitzarà i s’avaluarà com han funcionat per incorporar les bones pràctiques i avançar en la semipresencialitat dels estudis, un dels objectius que ja marcava el model pedagògic de la institució, que ja és una realitat en el grau interuniversitari de Logopèdia (UOC – UManresa) i que es troba en una fase molt avançada de disseny en els casos dels graus en Podologia i Mestre d’Educació Infantil, que ja fa uns mesos que van iniciar el procés per esdevenir semipresencials, a partir del curs 2021-2022.\nLes activitats que es duran a terme presencialment als recintes universitaris seran els tallers teoricopràctics, les tasques avaluables breus, els exercicis pràctics, les activitats de simulació, els debats i l’anàlisi de casos. També seran presencials les activitats que requereixin de la utilització de software específic, classes magistrals puntuals, propostes didàctiques que calgui vivenciar, les activitats de reflexió crítica i el seguiment de treballs en grup. També seran presencials, però en aquest cas, als centres de treball (escoles, empreses, centres sanitaris), les pràctiques professionals.\nLa no presencialitat inclou tot d’activitats que no es faran a les instal·lacions universitàries, com per exemple lectures, explicacions magistrals, visionat de vídeos, treballs individuals o en grup, portafolis i dossiers, les tutories de grup, seminaris participatius online, fòrums, algunes classes magistrals, visites a escoles, museus i xerrades.\nEl pla també preveu que les tutories dels TFG, de seguiment de pràctiques externes, tutories individuals i de grup classe es facin online i de manera síncrona.\nUna planificació adaptada als estudis i assignatures\nEn el cas del Grau en Administració i Direcció d’Empreses, ADE, la presencialitat variarà en funció de les assignatures i anirà del 75% fins al 25% del total d’hores. Està previst que els estudiants tinguin tres dies de classe presencial cada setmana i en horari de tarda i que les estades de pràctiques en empreses es desenvolupin amb normalitat.\nLes persones que estudiïn el grau en Mestre d’Educació Infantil tindran dos o tres dies de classe presencial a la setmana, en funció del curs que facin, i en horari de tarda. La majoria d’assignatures tindran un 50% de presencialitat i un 50% de treball telemàtic, i només 3 tindran una virtualitat més alta. Com en el cas d’ADE, les pràctiques seran presencials.\nEls estudiants de fisioteràpia seran els que tindran més dies de classe presencial, ja que hauran de ser a la universitat cinc dies a la setmana, tot i que durant menys hores del que era habitual fins ara, en horari de matí o de tarda, en funció del grup del qual formin part. En aquest cas, tant assignatures teòriques com teoricopràctiques es desenvoluparan amb un 50% de presencialitat. Les pràctiques, es desenvoluparan amb normalitat i seran 100% presencials. Està previst que els grups es desdoblin per treballar amb la meitat d’alumnes del que és habitual.\nPel que fa a Infermeria, l’assistència a classe serà de dos o tres dies per setmana, en funció del curs i en horari de mati. Com en el cas de fisioteràpia, es desdoblaran els grups per treballar amb menys alumnes alhora. Les assignatures teoricopràctiques i pràctiques seran totalment presencials i les teòriques tindran un 50% de presencialitat.\nFinalment, els estudiants de podologia tindran classes presencials entre dos i quatre dies per setmana, en funció del curs i en horari de matí. Les assignatures tindran contingut online i presencial, que oscil·larà entre el 50 i el 75% de les hores. Les pràctiques també seran presencials.\nAltres accions previstes\nEl pla elaborat per les Facultats també contempla la formació i acompanyament del professorat que ha d’avançar cap a la docència semipresencial, dotar la institució dels recursos informàtics i tecnològics necessaris per fer-ho possible i replantejar els canvis que es derivin de la nova situació pel que fa a l’ús dels espais del campus.\nEl curs 20-21 del Servei d’Idiomes d’UManresa posa en marxa cursos d’anglès\nLa Fira Borsa de treball d’UManresa s’adapta a la pandèmia\nUManresa participa en un estudi de l’Agència de Salut Pública de Barcelona\nLa UVic-UCC incorpora com a centre propi Elisava, Escola Universitària de Disseny i Enginyeria de Barcelona\nCelebrada amb èxit la primera trobada virtual del projecte europeu liderat per UManresa C4S


Vianants i bicicletes prenen els carrers contra la tornada de la contaminació - El triangle\nVianants i bicicletes prenen els carrers contra la tornada de la contaminació\nBarcelona recupera nivells similars als d'abans de la crisi sociosanitària després de la baixada pel confinament\nPoc ha durat l'aire net a Barcelona. La desescalada que ha portat de nou els cotxes als carrers ha fet que els índexs de contaminació estiguin a punt de ser tan alts com els d'abans del confinament. Una pujada de contaminació que podria arribar a valors molt més alts, si els ciutadans opten pel vehicle privat en detriment del transport públic per evitar possibles contagis, segons alerten des del Consell Superior d'Investigacions Científiques (CSIC).\nPer aquesta raó bicicletes i vianants estan convocats, aquest dijous 11 de juny, a una gran mobilització per ocupar amb una marxa lenta els principals carrers de Barcelona, Lleida, Girona, Sabadell, Santa Coloma de Gramenet o Sant Cugat sota el lema de “Recuperem la Ciutat, confinem els cotxes”. A Barcelona la marxa anirà pels carrers Aragó, Balmes, Gran Via i Passeig de Gràcia, amb l'objectiu que els ciutadans prenguin consciència del que significa la contaminació dels cotxes a la ciutat i esperen que la nova normalitat porti una ciutat lliure de fums.\nLa mobilització està composta per més de 600 entitats ecologistes, associacions de veïns i defensors de la mobilitat sostenible, i demanen a l'Ajuntament de Barcelona, i per extensió a l'Àrea Metropolitana, "mesures valentes i contundents" per restringir el trànsit a les àrees més contaminades, prioritzant la mobilitat sostenible i els vianants per davant dels automòbils.\nPerò l'altra cara de la moneda de la mobilitat urbana, la representen transportistes i comerciants. El president de Foment del Treball, Josep Sánchez Llibre, ha acusat recentment l'alcaldessa de Barcelona, Ada Colau, d'acabar amb el tradicional esperit comercial de la ciutat per "les polítiques de restricció de mobilitat impulsades durant la crisi sociosanitària del coronavirus". Sánchez Llibre proposa combinar un model de transport públic i privat, ja que, segons assegura, "el 57% del sector del comerç de Barcelona prové de no residents a la ciutat i el model de mobilitat plantejat des de l'Ajuntament posa en perill més de 100.000 llocs de treball d'aquest sector".\nEn qualsevol cas, la realitat és que el passat 10 de maig, en ple confinament amb la majoria de gent teletreballant i els col·legis i grans comerços tancats, va ser el dia que menys contaminació es va registrar a Barcelona en tot l'any, amb un índex de diòxid de nitrogen que feia dècades que no s'assolia, menys de 10 μg/m³, però deu dies més tard aquests valors tornaven a estar per sobre dels 30 μg/m³, quan el màxim recomanat per l'Organització Mundial de la Salut (OMS) és de 38 μg/m³.\nA la Xina els nivells de contaminació de l'aire han tornat als elevats valors previs a la crisi sanitària i s'espera que a Europa es produeixi un cas similar. Amb mobilitzacions com les d'avui, els grups ecologistes volen posar l'accent en un nou concepte de mobilitat més sostenible i alertar dels perills d'una ciudad contaminada.\nPrevEl Congrés acaba aprovant l’ingrés mínim vital sense cap vot en contra


10 idees per cuinar alls tendres\nEls alls tendres són probablement l’ ingredient vegetal de fragància més poderosa i fresca. És un gran avantatge que els alls en la seva fase immadura es surtin del clixé d'aroma dolent i agressiu - per a alguns, fins i tot groller- associat als exemplars ' ... Llegir més\nLa RAE defineix el pica-pica com "l'acció de prendre una lleugera porció d'un aliment" i per descomptat els dinars i sopars a la primavera conviden a el sa exercici del picar i combinar. Aquesta petita llibertat de decidir quin serà el proper mos. Torrades, ... Llegir més\nEl 2 de maig és el Día internacional de la tonyina reconegut per l'ONU. Que el tità marí de pell brunyida i aspecte mecànic tingui una jornada internacional es deu bàsicament a dues raons: L'exagerada sobrepesca que durant anys va posar en perill la seva ... Llegir més\n10 receptes de sopes i cremes de primavera\nA la primavera els dies ja no són ni tan freds ni tan curts com durant l'hivern. Però als fans de la cullera ens segueix venint de gust gaudir de sopes i cremes perquè pensem que la cullera a la taula és una actitud: com més n’hi hagi, millor. Això sí, per a ... Llegir més\nTirabecs: la primavera més 'crunchy'\nEstem en plena temporada del tirabec i és un moment important per als gourmets de la cosa vegetal. Aquesta delícia primaveral de verd elèctric i textura crunchy es troba de forma habitual només durant quatre o cinc setmanes en el cicle gastronòmic anual. El ... Llegir més\nLes maduixes amb nata estan molt bé, però hi ha vida més enllà d'aquest combo-hit de paladar. Per inspirar-te et proposem deu receptes amb maduixes (o maduixots, que de fet és el més habitual) perquè puguis donar-te un festival de primavera i associar-les amb ... Llegir més\n3 menús lleugers de primavera\nCavalquem cap a l'equador de la primavera i cada vegada ve de gust sopar més fresc i lleuger. Avui et portem sopars de primavera amb algun dels ingredients estrella de la temporada: pèsols, tirabecs, espàrrecs, albercocs, maduixes,... Són ingredients que ara ... Llegir més\nLes cremes d'avellana comercials amb les que hem crescut de nens són versions endolcides de la crema gianduia original, aquesta elaboració pastissera tradicional italiana vinculada amb la zona del Piamont s'elabora simplement amb avellana, mantega i cacau. La ... Llegir més\nAvui és el dia mundial de la gelatina. La humil i tremolosa gelatina. Potser sorprengui que la gelatina tingui un dia mundial. A aquest sucós vidre de goma no se li dóna molta importància, tot i que durant molts segles els plats com àspics o galantines eren ... Llegir més\nEl guanciale i la pasta all'amatriciana: una explosió de sabor\nEl gran protagonista: el guanciale El guanciale està 'de moda'. Posem cometes perquè cridar moda a un tòtem gastronòmic com el guanciale té alguna cosa d'atrevit per part meva. La reivindicació de l'autèntica carbonara -que inclou el guanciale entre els seus ... Llegir més


Cabana Gabriel Ranca - Novaci Romania - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCabana GabrielStr. Ioan Roibu 5A, Ranca, Ranca - Novaci, Romania, 215300 - Veure al mapaExcel·lent8,8Basada en25comentarisCabana GabrielVeure més fotosVestíbulVeure més fotosVeure totes les 35 fotosExcel·lent ubicació 9,1Veure al mapa9,1Ubicació\nSobre l'allotjamentDescripcióAl visitar Ranca - Novaci, vosté es sentirà com a casa a Cabana Gabriel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Cabana Gabriel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix instal·lacions per a reunions i banquets , habitació familiar, restaurant, bar, àrea de TV/saló compartit per garantir el més gran comfort possible als seus clients. L'ambient de Cabana Gabriel es reflexa en cada habitació. calefacció, balcó/terrassa, aparell de televisió, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. L'hotel ofereix moltes oportunitats d'oci úniques, com piscina exterior, jardí, karaoke. Sigui quina sigui la seva raó per visitar Ranca - Novaci, el Cabana Gabriel és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsarticles de tocadorempolles d'aigua de cortesiaTV satèl•lit/cablecalefaccióplat de dutxa Idiomes ParlatsAnglèsEspanyolFrancèsMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Apunt Menorca III Festival Poètic Versemblants\nIII Festival Poètic Versemblants\nAgafa força l’aposta del Moviment Actiu Ciutadellenc (MAC) per consolidar a Menorca un certamen literari aliè a les fluctuacions de les polítiques culturals, especialment vulnerables anys enrerer a les tissores de la crisi. I és que aquest cap de setmana Ciutadella acollirà una nova edició del Festival Poètic Versemblants, iniciativa que va veure la llum fa dos anys i que reivindica, com els seus organitzadors, que la cultura sigui “un dels pilars fonamentals sobre els quals construir una societat més lliure i avançada”.\nSeran tres dies de versos, música i glosat. El festival arrancarà dia 28 d’agost amb tres concerts: Vegetarian Zombies (en acústic), Búfalos i Dossi Criu (rap). En la segona jornada, dedicada a la poesia, intervindran autors novells i autors reconeguts a les Illes i a Catalunya, com els menorquins Anna Maria Ticoulat, Fàtima Anglada, Blanca Argilès i Maria Galetta i Tomeu Truyol, el mallorquí Joan C. Pons Alorda i la catalana Anna Gual. La tercera jornada, centrada en la glosa, comptarà amb la participació de Mateu Xurí -“el Mick Jagger de la glosa”, com diuen els mateixos organitzadors-, Maribel Servera i el col·lectiu Soca de Mots.\nL’èxit de la convocatòria anterior fa presagiar el bon funcionament de la que està per venir. I això és una bona notícia, més quan veiem que iniciatives com el festival Illanvers agafen aire de nou i revifen. Així, molts d’anys al Versemblants!


L’Institut inicia el projecte per a la quantificació del potencial de Catalunya en energia geotèrmica d’origen profund, fet que facilitarà la presa de decisions per a futurs desenvolupaments. Aquest tipus d’energia renovable i contínua serveix, entre d’altres, per a usos industrials, xarxes de calor centralitzades de barri i en generació d’electricitat, però el seu aprofitament a Catalunya és escàs en comparació amb altres països europeus.\nLlegeix més sobre L'Institut Cartogràfic i Geològic comença a estudiar el potencial geotèrmic profund català\nLlegeix més sobre Sense estrelles al cel: una amenaça per a l’astronomia i la cultura\nLlegeix més sobre Guia d'experts i d'expertes de la UAB\nLlegeix més sobre Per què invertim més en explorar l’espai que els oceans? La psicologia té molt a veure\nLlegeix més sobre L'evolució està a tot arreu. Nou llibre sobre Evolució Humana de Jeroen van den Bergh\nLlegeix més sobre La UPC i SIEMENS s’alien per impulsar la recerca en anàlisi de dades i intel·ligència artificial en el sector energètic


Aplicatius mòbils | Barcelona Cultura\nÉs un joc que vol fomentar la lectura i el coneixement de la ciutat. És una «gimcana literària» en la qual el jugador ha de localitzar diferents punts geogràfics reals de la ciutat per on transcorre l’acció d’un llibre. Una vegada geolocalitzat cada indret, i després de resoldre una prova, el jugador és recompensat amb una nova informació i pot seguir jugant.\nEl joc compta amb diverses novel·les. Cada novel.la té 3 itineraris diferents: un serveix per descobrir el llibre i l’autor, un altre per contestar preguntes sobre el llibre una vegada s’ha llegit, i un tercer per desxifrar enigmes i jocs d’enginy relacionats amb la novel•la i amb la ciutat. En finalitzar la gimcana, els jugadors obtenen premis relacionats amb les novel·les.\nBaixa l'aplicació per iPhone\nBaixa l'aplicació per Android\nEn l’app de la Mercè 2017 trobem tota la informació dels espectacles programats per a les Festes de la Mercè d’enguany.\nEn l’aplicació La Nit dels Museus podreu trobar totes les activitats programades per la nit de dissabte 20 de maig del 2017. Trobareu totes les dades dels més de 80 museus de Barcelona, l’Hospitalet, Badalona, Cornellà, Esplugues, Sant Adrià, Santa Coloma de Gramenet i Sant Joan Despí, una descripció de les exposicions activitats amb les que participen a La Nit, així com un mapa amb la seva ubicació i plànols organitzats en funció de les diverses rutes proposades.\nAquesta aplicació ofereix quatre itineraris per visitar el Museu de Cultures del Món de Barcelona, dos itineraris per a públic general i els altres dos per a persones amb necessitats especials. Els quatre itineraris consisteixen en una selecció de peces realitzada pels especialistes del museu i permeten fer-se una idea del contingut global de la col·lecció. Els dos itineraris per al públic general es diferencien per la durada: 90 i 45 minuts. Els altres dos itineraris estan dissenyats específicament per a persones amb dificultats visuals i per a persones amb dificultats auditives. El primer conté audiodescripcions de les peces i el segon inclou vídeos amb llengua de signes. L'aplicació permet fer descàrregues parcials dels diferents itineraris per la qual cosa és necessària una connexió a Internet cada vegada que es vulgui carregar un itinerari. Un cop carregats els itineraris, l'aplicació funciona totalment "off line".\nAcosta la Barcelona actual a la Barcelona històrica. Pretén apropar Barcelona i les seves rutes culturals a través de les imatges del fons de l’Arxiu Fotogràfic de Barcelona. S’han seleccionat 172 fotografies del fons de l’Arxiu, que agrupades en recorreguts confeccionen un mapa de punts d’interès tant pel ciutadà local com pel turista. A més a més de la imatge, l’Arxiu ha aportat la documentació corresponent de cadascuna les fotografies (títol, data, autor i resum). En una segona fase està previst ampliar els continguts amb imatges actuals i rutes per la ciutat (p.e. Ruta del Modernisme, Itineraris del Museu d'Història de Barcelona, etc). Actualment està disponible en català, castellà i anglès.\nAplicació que presenta els museus de Barcelona agrupats per categories. De cada museu, hi ha una fitxa amb la descripció, els horaris, l’adreça, exposicions, enllaç de venda d’entrades, enllaços a audioguies i/o app, etc...\nAplicació que presenta els diferents elements de l'art públic de Barcelona.\nAquests elements es presenten ordenats per proximitat en diferents formats: llista, foto a foto, galeria o sobre el mapa.\nL'aplicació està disponible en 3 idiomes (català, castellà i anglès) i informa de la ubicació, l'autor i l'any de construcció i / o actualització de cada element. També ofereix cròniques i comentaris d'experts per a cada element.\nSobrevola la ciutat, explora-la i passeja’t pels seus carrers amb aquesta app 3D. Observa les restes i els edificis romans que encara es conserven avuidia.\nConèix la història dels nostres avantpassats i deixa’t sorprendre per la Barcelona de finals del segle III dC.\nBaixa l'aplicació per iPad\nBaixa l'aplicació per Tablet Android


Rutes d'aigua per anar d'excursió amb nens - totnens\nruta: INICI » sortir en família » rutes d'aigua amb nens » Rutes d’aigua per anar d’excursió amb nens\nRutes d’aigua per anar d’excursió amb nens\nrutes d'aigua amb nens, sortir en família 0\nHem estat ordenant les sortides que tenim en el nostre directori del mapa. Començant per classificar el més d’un centenar de propostes d’excursions per anar amb nens que tenim al mapa. Hem obert una categoria nova, rutes d’aigua, on hi posem totes les sortides relacionades amb el medi aquàtic. Alhora que distingim entre les diferents rutes d’aigua per anar d’excursió amb nens. Hi trobareu: estanys i embassaments, gorgs i salts d’aigua, ruta de les fonts amb nens, rutes per rius i visita a zones humides amb nens. És evident que les rutes d’aigua semblen més adequades de fer-les a l’estiu o quan fa bon temps i tenim la possibilitat de banyar-nos-hi. Penseu, però, que el paisatge canvia i els colors, les olors i la frescor també tenen els seus atractius.\nRutes d’aigua per anar d’excursió amb nens. Tipus de rutes.\nHem classificat les diferents rutes d’aigua per anar amb nens segons el nostre criteri. N’hi ha que per les seves característiques poden aparèixer en més d’una subcategoria. Podem resseguir un riu o torrent per anar a una font o contemplar un gorg o salt d’aigua, per exemple. Dins les zones humides hi hem posat, sobretot, els espais aquàtics on es pot fer observacions d’ocells, ja sigui en grans zones com en més petites.\nEsperem que us sigui d’utilitat per buscar una excursió per fer amb nens on l’aigua sigui la protagonista.\nEstanys i embassaments per anar amb nens\nveure tots els estanys i embassaments al mapa\nAquí trobareu des d’estanys petits d’alta muntanya on cal pujar-hi caminant a estanys on s’hi arriba amb el cotxe. Si voleu estirar les cames i practicar senderisme en família trobareu un bon grapat d’estanys pel Pallars, l’Alta Ribagorça, la Val d’Aran o la Cerdanya. Estanys i embassaments més grans a la Noguera, la Selva o el Baix Empordà. No ens oblidem del estany o llac més gran de Catalunya, el llac de Banyoles.\nGorgs i salts d’aigua per anar d’excursió amb nens\nveure tots els gorg i salts d’aigua al mapa\nDe cara al bon temps i sobretot al l’estiu són de les excursions més consultades. Trobareu gorgs i salts d’aigua repartits de dalt a baix del territori. Rutes per anar d’excursió pel Berguedà, el Ripollès, Osona o la Garrotxa. També en teniu per l’Anoia, el Baix Camp o la Terra Alta.\nveure totes les fonts al mapa\nEns agrada visitar i descobrir fonts, encara que no en totes es pugui veure aigua. Trobareu fonts naturals on hi baixa un rajolí d’aigua, fonts amb estructures de pedra, fonts amagades dins el bosc, fonts urbanes… A vegades caldrà fer una excursió per arribar-hi o visitar un itinerari per dins o al voltant d’una població. N’hi ha que tenen bancs o zones de pícnic i n’hi ha que no.\nRutes per rius o torrents per fer una excursió amb nens\nveure totes les rutes per rius al mapa\nEn aquesta categoria podreu resseguir diferents rius, torrents o rieres, en itineraris senyalitzats o no. Descobrireu el fantàstic paisatge de ribera resseguin trams de la Tordera, el Ter, el Llobregat o les rieres de Martinet o Arbúcies de moment. Paisatge humit i en ocasions ombrívol amb vegetació de ribera i diversitat de fauna. Algunes rutes pels rius ens duran a gorgs i salts d’aigua.\nZones humides per visitar amb nens\nveure totes les zones humides del mapa\nFinalment en aquesta categoria hem inclòs totes les zones humides on es pot fer observació d’aus. La majoria disposen de torres de guaita i punts d’observació per facilitar-vos la visita i no molestar als animals. Algunes d’aquestes zones s’hi pot anar en bicicleta i fer un recorregut circular. També hem inclòs tots aquells itineraris que transcorren pels diferents deltes dels rius i alguns estanys.\n+ rutes d’aigua al mapa\nEl Joc de la Prevenció d’Incendis Forestals, Zero Foc Bosc\nLlibres de cartes i carters


Una dona desorientada i un home mort, el cas del carrer Sant Ruf - TV3\n26/04/2021 - 22.05\nEl 21 de novembre del 2012, una dona es presenta al centre d'atenció primària de la Rambla Ferran, de Lleida, diu que està perduda, que no sap quin dia és i que s'ha pogut escapar després de dies segrestada al seu propi pis, al carrer Sant Ruf, al mig de la ciutat. I també diu que a casa seva hi ha un cadàver. Què ha passat, dins d'aquell pis? Intentarem posar llum a la foscor.\nPont sobre el riu Segre, a la ciutat de Lleida\n"Dimecres al matí, vaig veure una dona que anava amb una maleta, i em va cridar l'atenció. Veig que ella baixa quatre esglaonets que hi ha, i es para allí, com un jardinet que hi ha, uns arbres... Ho vaig trobar molt estrany i per això li vaig fer unes fotos mentre era allí. Va obrir la maleta i va tirar unes bosses, però a mi em quedava d'esquena. Torna a tancar la maleta, torna a pujar aquells quatre esgraons, i passant pel meu darrere, a un metre d'on era jo, agafa i deixa la maleta. I ella marxa", veïna de Lleida\nEl centre d'atenció primària contacta amb la policia per explicar que tenen una dona que els diu que ha estat segrestada uns quants dies en un pis.\n"Inclús arriba a dir que en aquell pis hi ha un cadàver que li han fet tocar", inspector Salvia, Divisió d'Investigació Criminal\n"No és gaire habitual que hi hagi segrestos a Lleida. Anualment no n'hi ha cap, de segrest! Però bé, evidentment, els Mossos això ho han d'estudiar", Albert Guerrero, periodista\nEls Mossos arriben al pis del carrer Sant Ruf de Lleida\nLa policia fa una primera entrevista a aquesta senyora i els explica que ha estat segrestada uns quants dies, no pot precisar quants. Diu que la van segrestar quan va arribar al seu domicili i ha estat en una habitació fosca, amb una bena als ulls.\n"Inclús li havien fet tocar un cadàver i li havien dit: 'Ara has tocat el cadàver i tindràs les teves empremtes allí.' I estava... molt angoixada. Ens diu quina és l'adreça del domicili, ens concreta que és el mateix domicili on ella vivia", inspector Salvia, Divisió d'Investigació Criminal\nQuè pot haver passat? La dona es diu Ángeles Sala i té uns 40 anys. Ara, el que més preocupa la policia és comprovar si realment en aquell domicili hi ha un cadàver.\n"A l'arribar allí, vam veure que es tractava d'un edifici relativament vell. Una escala i un ascensor estret, petit. Vam pujar al tercer pis per l'escala, com procurem fer sempre, per evitar tocar massa cosa", caporal, Divisió d'Investigació Criminal\nEls Mossos entren al pis\nEls agents arriben a l'habitatge i es troben un pis desendreçat i no gaire net. Hi ha mobles a mig muntar i roba tirada per tot arreu.\n"A la tercera habitació vam veure que hi havia un gran desordre, amb alguna cosa al mig que semblava una persona tapada, amb mantes, diaris, amb roba. Es va destapar... evidentment, un cos humà... bastant voluminós... voluminós no perquè fos una persona grossa, sinó perquè estava inflat", caporal, Divisió d'Investigació Criminal\nEn aquell moment, la policia ja comença a comparar el que veu a l'escena del crim amb el que ens havia dit la dona.\n"Ens diu que l'han tingut tancada allí uns dies. Per la manera que està el pis és perfectament factible que pugui haver passat una cosa així. La versió inicial de la senyora és com... d'entrada, com una miqueta complexa, segrestada uns quants dies, s'ha pogut escapar. Li han fet tocar un cadàver... Però en el moment que comproves si realment el cadàver hi és i hi és, el trobes, doncs... ostres. Aquesta senyora tenia raó!", inspector Salvia, Divisió d'Investigació Criminal\nEl que ha explicat l'Ángeles es confirma. Hi ha un cadàver al seu pis. I també molts interrogants! A partir d'aquest moment, els Mossos inicien una investigació per intentar esbrinar qui podria estar al darrere del segrest d'una veïna i de l'assassinat d'un home gran, en un dels crims més estranys, brutals i macabres que ha viscut mai la ciutat de Lleida.\nEn el capítol "Crims - Sant Ruf" descobrim els detalls d'aquest cas i intentem posar llum a la foscor. També pots trobar altres casos al podcast del programa "Crims", que pots escoltar a través d'iTunes, iVoox, Google Podcast o Spotify.


Habitatge | els teus drets\nEl 24 d’agost ha entrat en vigor la LLEI 19/2015, del 29 de juliol, d’incorporació de la propietat temporal i de la propietat compartida al llibre cinquè del Codi civil de Catalunya. O el que és el mateix, les “tinences intermèdies”, un mecanisme que pretén superar la tradicional dicotomia propietat-lloguer existent fins l’actualitat. La seva aprovació el passat 23 de juliol no va tenir la repercussió que mereix, en part, perquè el mateix dia el Parlament de Catalunya també va aprovar Llei 24/2015, del 29 de juliol, de mesures urgents per a afrontar l’emergència en l’àmbit de l’habitatge i la pobresa energètica, fruit d’una Iniciativa Legislativa Popular impulsada per la Plataforma d’Afectats per la Hipoteca. I, sense desmerèixer la darrera, la qual fa front a situacions d’emergència, i incorpora dues propostes del Consell de l’Advocacia Catalana, seria injust obviar que la reforma del Codi civil de Catalunya aprovada implica un nou pas endavant de tipus estructural. La Llei, que ha comptat amb el suport de tots els grups parlamentaris, amb excepció del Partit Popular i Ciutadans, suposa l’incorporació de la propietat temporal i la propietat compartida en el Codi civil de Catalunya. Ambdues figures pretenen garantir l’accés a l’habitatge a aquelles persones que, ni volen endeutar-se per damunt de les seves possibilitats, ni volen pagar un lloguer que no satisfà les seves expectatives (inestabilitat temporal, dificultat per realitzar reformes estructurals, etc) Continua llegint →\nPosted in Habitatge, Tinences intermèdies\nEtiquetat Habitatge, Tinences intermèdies


Txoria txori: Olot: ple de novembre\nPlàcid, Ple molt plàcid i això que estem en campanya electoral. De fet, no hi havia cap tema especialment destacat; però és clar que sempre es decideixen qüestions importants.\nSe suprimiran els tpo especialment desocupats. Res a dir-hi: no ens podem permetre passejar busos buits. Nosaltres hem demanat que la retallada no es quedi aquí, sinó que s’impulsin programes de difusió del transport públic i que es potenciïn els transports alternatius al vehicle privat. Hem recordat que en el seu moment ja havíem apuntat la possibilitat de comptar amb uns autobusos més petits i que seria bo tenir-ho present per quan s’hagi de renovar la concessió.\nAmpliació de possibles usos comercials de can Domènech. Només nosaltres ens hi hem abstingut. No per res, però hi ha algunes coses que no veiem clares. És bo comptar amb una nova zona comercial quan hi ha espais buits al centre? Can Domènech queda fora de la Trama Urbana Consolidada i, per tant, ni s’hi pot instal·lar una gran superfície; això canviarà?, ens interessa? Bé, com que hi ha pros i contres i un model de ciutat de fons que no és prou clar, hem preferit abstenir-nos-hi.\nL’equip de govern ha presentat una moció per prioritzar la compra de productes etiquetats en català. Només el PP ha donat la nota quan s’ha abstingut amb el novedós argument que això ara no preocupa la gent, que l’important és l’atur. Tant en Josep Ferrés com jo mateix, hem contestat que el PP mai no troba l’hora de tractar els temes que defensen la identitat de Catalunya i, en canvi, sempre troba el moment per fer lleis que hi vagin en contra. Esquerra hem vaticinat que vénen temps problemàtics en aquest sentit i que hauríem d’anar de bracet la majoria de grups polítics per defensar-la.\nEn el torn de preguntes, la Clara Casanovas ha fet el prec de repassar les darreres actuacions sobre accessibilitat viària.\nS’ha parlat del futur de la FES, del museu dels Sants, dels passos de vianants, etc. Avui, però, hem acabat a una hora raonable.


El coronavirus atura el futbol, el patinatge i el bàsquet a la Garrotxa - Garrotxa Digital\nComentaris tancats a El coronavirus atura el futbol, el patinatge i el bàsquet a la Garrotxa\nJoan Agustí, president UE Olot: Aquestes són les decisions que s’han pres i aquestes són les decisions que acceptem.\nAquestes eren les paraules del president de la Unió Esportiva Olot poques hores abans que s’hagi fet oficial la suspensió de les dues properes jornades a la segona divisió B i al futbol territorial, a causa del coronavirus. Així ho ha fet oficial la Reial Federació Espanyola de Futbol aquest migdia en un comunicat, en el que també recomanava a les federacions territorials fer el mateix en les competicions de base i de futbol territorial. Acte seguit la Federació Catalana de Futbol ha emès un comunicat suspenent les dues properes jornades de lliga. La mesura obliga doncs, a no disputar el partit entre el Nàstic de Tarragona i la Unió Esportiva Olot d’aquest cap de setmana, però també els partits corresponents a la segona, tercera i quarta catalana, com també el futbol femení, tots ells amb representació d’equips garrotxins.\nEl futbol, doncs, es suma a les mesures més dràstiques empreses, per exemple, en el patinatge artístic. El campionat d’Espanya de grups de show que havia de disputar l’equip A a Lleida aquest cap de setmana ha quedat ajornat, com també el Trofeu d’Alcoi i estatal junior en el que havien de participar l’equip B i l’equip junior del CPA Olot el 27 i 28 de març, tal i com ha decidit la Federació Espanyola de Patinatge seguint les indicacions del Ministeri de Salut. L’altra competició que ha quedat ajornada és l’europeu que s’havia de celebrar als Països Baixos, entre altres motius perquè Itàlia encara no ha pogut disputar els seus campionats estatals.\nJosep Sagués, president CPA Olot: En aquest cas el primer comunicat que va arribar va ser el de l’europea, que en motiu del coronavirus es posposava, sense data encara, el campionat d’Europa per coronavirus. I això va passar també amb la federació espanyola, que també ens va enviar un comunicat explicant els motius. Esperem que en breu ens comuniquin les dates, segurament més cap a la setmana que ve que aquesta. El que està clar és que no és fàcil moure entrenaments i demés, però bé, hem d’estar a l’espera del que pugui venir.\nAquesta tarda, la Federació Catalana de Bàsquet ha confirmat també la suspensió dels partits des de demà i fins d’aquí a dues setmanes.


Pere Torres Grau - Secretari d'Empresa i Competitivitat de la Generalitat\nQuan parlem de l'ocupabilitat dels titulats universitaris, hem de tenir en compte necessàriament tres aspectes concurrents:\nQuè volen estudiar els joves que ingressen a la universitat?\nQuins estudis ofereix el sistema universitari?\nQuins perfils professionals esperen les empreses?\nD'altra banda, és imprescindible tenir en compte la realitat empresarial del país, constituïda en més d'un 95% per petites i mitjanes empreses, que tenen una lògica de funcionament prou diferenciada de la de les grans. Per exemple, la progressiva diferenciació i microespecialització de moltes titulacions no les afavoreix a l'hora de determinar els perfils a contractar.\nEn definitiva, els dos aspectes que cal abordar —i no és cap sorpresa— són la quantitat i la qualitat.\nEn primer lloc, esdevé imprescindible afavorir una adequació suficient i raonable de les titulacions i les places de l'oferta universitària a la realitat ocupadora del mercat. S'hauria d'evitar que aquesta oferta estigués més determinada per la inèrcia o per l'estructura de la plantilla docent que no pas per la necessitat de donar resposta a les exigències competitives del nostre entorn econòmic.\nEn segon lloc, cal complementar els continguts de la formació convencional amb l'adquisició d'habilitats transversals. Quines són les que reclamen els empresaris? De manera essencial, el coneixement d'idiomes —el plural no és casual—, el treball en equip, la intraemprenedoria, el pensament crític, la capacitat expositiva... Tot això, però, no són assignatures amb continguts que es puguin memoritzar, sinó hàbits que cal interioritzar. Per tant, la resposta no s'ha de buscar en la creació d'assignatures, sinó en l'adopció de determinades metodologies formatives que transfereixin aquestes capacitats als estudiants.\nLa millor manera de formar en el treball en equip és que la universitat ensenyi i avaluï a través del treball en equip; la millor manera de transferir capacitat expositiva és que la universitat exigeixi i puntuï exposicions orals, etc. Cal, doncs, un esforç sincer i profund de revisió de les metodologies docents per part de les universitats.\nAra bé, en una economia que avança cap a la digitalització, la virtualització i la globalització (segons sosté Simon Dolan, catedràtic de Recursos Humans d'ESADE), les habilitats requerides aniran evolucionant i, per tant, caldrà estar amatents als canvis que hi són esperables.\nEn definitiva, si som cada vegada més conscients que l'ocupació del futur serà flexible, que la gent canviarà de feina diverses vegades i que la definició dels llocs de treball serà més dinàmica que no pas estàtica, sembla lògic pensar que la formació universitària n'ha de quedar afectada. Només podrem fer front adequadament a la flexibilitat en l'ocupació si aprenem a introduir la deguda flexibilitat en la formació.\nAquest és, segurament, un dels grans reptes de la nostra economia (la global, però també la catalana), i com que som els únics que ens el podem resoldre, cal que ens hi posem des del diàleg obert i perseverant entre el sistema universitari, el món empresarial i l'Administració pública, i cal que ho fem sense gaires dilacions.


LES ESTRATÈGIES DE MANIPULACIÓ MEDIÀTICA. | BLOC DE XIMO TUR\nCom voleu que siga delicte l’apologia del franquisme? →\n“La població en general no sap què està succeint, ni tan sols sap que no ho sap – Noam Chomsky-“\nSi som conscients de la manipulació podrem fer-li front.\nEl lingüista Noam Chomsky va elaborar la llista de les Â«10 Estratègies de ManipulacióÂ» mitjançant els instruments de comunicació, les quals es reprodueixen, tot seguit.\n1. L’estratègia de la distracció. L’element primordial del control social és l’estratègia de la distracció que consisteix en desviar l’atenció del públic dels problemes importants i dels canvis decidits per les elits polítiques i econòmiques, mitjançant la tècnica del diluvi o inundació de contínues distraccions i d’informacions insignificants. L’estratègia de la distracció és igualment indispensable per a impedir al públic interessar-se pels coneixements essencials, dins l’àrea de la ciència, l’economia, la psicologia, la neurobiologia i la cibernètica. “Mantenir l’Atenció del públic distreta, lluny dels veritables problemes socials, captivada per temes sense importància real. Mantenir al públic ocupat, ocupat, ocupat, sense cap altre temps per pensar; de tornada a granja com els altres animals (esment del text Â«Armes silencioses per guerres tranquil·lesÂ»)”.\n2. Crear problemes i després oferir solucions. Aquest mètode també és anomenat Â«problema-reacció-solucióÂ». Es crea un problema, una Â«situacióÂ» prevista per causar certa reacció en el públic, amb la finalitat que aquest siga Â qui demande les mesures que es vol fer acceptar. Per exemple: deixar que es desenvolupe o s’intensifique la violència urbana, o organitzar atemptats sagnants, amb la finalitat que el públic siga qui demane les lleis de seguretat i polítiques en menysteniment de la llibertat. O també: crear una crisi econòmica per fer acceptar com un mal necessari el retrocés dels drets socials i el desmantellament dels serveis públics.\n3. L’estratègia de la gradualitat. Per fer que s’accepte una mesura inacceptable, n’hi ha prou amb aplicar-la gradualment, en comptagotes, per anys consecutius. És d’aquesta forma que condicions socioeconòmiques radicalment noves (neolliberalisme) foren imposades durant les dècades de 1980 i 1990: Estat mínim, privatitzacions, precarietat, flexibilitat, atur massiu, sous que ja no asseguren ingressos decents, tants canvis que haurien provocat una revolució si haguessen estat aplicades d’un sol cop.\n4. L’estratègia de diferir. Una altra forma de fer acceptar una decisió impopular és la de presentar-la com Â«dolorosa i necessàriaÂ», i aconseguir l’acceptació pública, en el moment, per una aplicació futura. És més fàcil acceptar un sacrifici futur que un sacrifici immediat. Primer, perquè l’esforç no és emprat immediatament. Després, perquè el públic, la massa, té sempre la tendència a esperar ingènuament que Â«tot anirà a millorar demàÂ» i que el sacrifici exigit podrà ser evitat. Això dona més temps al públic per acostumar-se a la idea del canvi i d’acceptar-la amb resignació quan arribe el moment.\n5. Adreçar-se al públic com criatures de poca edat. La majoria de la publicitat adreçada al gran públic utilitza discurs, arguments, personatges i entonació particularment infantils, sovint propers a la feblesa, como si l’espectador fos una criatura de poca edat o un deficient mental. Quant més s’intente cercar enganyar l’espectador, més es tendeix a adoptar un to infantilitzant. Per què? Â«Si hom s’adreça a una persona como si ella tingués l’edat de 12 anys o menys, aleshores, en raó de la suggestionabilitat, ella tendirà, amb certa probabilitat, a una resposta o reacció també desproveïda d’un sentit crític com la d’una persona de 12 anys o menys de edat (veure Â«Armes silencioses per a guerres tranquil·lesÂ»).\n6. Utilitzar la vessant emocional molt mes que la reflexió. Fer ús de la vessant emocional és una tècnica clàssica per a causar un curtcircuit dins l’anàlisi racional, i finalment al sentit crític dels individus. Per altra banda, la utilització del registre emocional permet obrir la porta d’accés a l’inconscient per a implantar o empeltar idees, desitjos, pors i temences, compulsions, o induir comportamentsâ€¦\n7. Mantenir el públic en la ignorància i la mediocritat. Fer que el públic siga incapaç de comprendre les tecnologies i els mètodes emprats pel seu control i el seu esclavatge. Â«La qualitat de l’educació donada a les classes socials inferiors ha de ser la més pobre i mediocre possible, de forma que la distància de la ignorància que planeja entre les classes inferiors i les classes socials superiors siga i reste impossibles d’assolir per les classes inferiorsÂ» (veure Â«Armes silencioses per a guerres tranquil·lesÂ»).\nPromoure al públic a creure que és moda el fet de ser estúpid, vulgar i inculteâ€¦\n9. Reforçar l’autoculpabilitat. Fer creure a l’individu que és solament ell el culpable per la seva pròpia desgràcia, per causa de la insuficiència de la seva intel·ligència, de les seves capacitats, o dels seus esforços. Així, en lloc de revelar-se contra el sistema econòmic, l’individu s’autodevalua i es culpa, la qual cosa genera un estat depressiu, un dels efectes dels quals és la inhibició de la seva acció. I, sense acció, no hi ha revolució!\n10. Conèixer als individus millor del que ells mateixos es coneixen. En el transcurs dels darrers 50 anys, els avenços accelerats de la ciència han generat una creixent escletxa entre els coneixements del públic i aquells posseïts i utilitzats per les elits dominants. Mercès a la biologia, la neurobiologia i la psicologia aplicada, el Â«sistemaÂ» ha gaudit d’un coneixement avançat de l’ésser humà, tant de forma física com psicològica. El sistema ha aconseguit conèixer millor l’individu comú del que ell es coneix de sí mateix. Això significa que, en la majoria dels casos, el sistema exerceix un control major i un gran poder sobre els individus, major que el dels individus sobre ells mateixos.\n2 comentaris a l'entrada: LES ESTRATÈGIES DE MANIPULACIÓ MEDIÀTICA.\nRetroenllaç: No mucho mÃ¡s | CambiaCalp


Arriba la VI Triatló Infantil de Rubí » Club Natació Rubí\nNoticies Temporada 2017\nArriba la VI Triatló Infantil de Rubí\nPublicat el 18 maig, 2017 per Cnrubi Amb una primera edició l’any 2012 aconseguint un gran èxit de participació i organització, el Triatló Infantil de Rubí s’ha anat consolidant com una prova de referència dins del calendari de triatlons infantils.\nEn el marc de la festa major de la ciutat, aquest any la prova es disputarà el dissabte dia 1 de juliol i compta amb participació d’infants federats i no federats d’entre 7 i 14 anys de Rubí i de tot Catalunya. Els circuits s’adapten a cada categoria i l’objectiu és el de promocionar l’esport i en concret el triatló entre els més joves. Per aquest motiu, també es realitza una campanya de promoció a les escoles i instituts.\nUn triatló és una prova on el triatleta fa un primer tram nedant i passa posteriorment per boxes per recollir la bicicleta i fer el segment ciclista. Retorna després per deixar la bicicleta i sortir a fer la cursa a peu. Tota la cursa es fa sense parar el cronòmetre, controlada per jutges de la Federació Catalana de Triatló i aplicant el reglament de la mateixa.\nLa prova té lloc a les instal·lacions esportives de Can Rosés. En concret, el tram de natació a les piscines del Club Natació Rubí, la cursa a peu a les pistes d’atletisme de la Unió Atlètica Rubí, i el tram ciclista és un circuit pels voltants de Can Rosés. Tots els circuits es troben tancats al trànsit i controlats en tot moment per l’equip de voluntaris de la prova, amb la col·laboració de la policia local de Rubí.\nLes inscripcions s’obren el proper dijous dia 1 de juny a les 10 h del matí i són limitades als primers 150 inscrits. Tota la informació es pot trobar a www.triatloinfantilrubi.com. Segueix-nos per estar informat de totes les novetats a Facebook i a Twitter.


(S'ha redirigit des de: Cuina francesa)\nTruita d'ou simple, que a Espanya pot rebre el nom de truita francesa (truita d'ou) en contraposició a la truita espanyola (truita de patata). En comptes de fer-ne una d'individual per a cada persona en fan una de grossa per família i després la tallen a trossos.\nNata líquida o espessa, es fa servir directament per a amanir i acompanyar tota mena d'aliments: des de carns i peixos a musclos, amanides i sopes, passant pels gratinats i els dolços.\nA banda del vi, hi ha, per exemple, l'occità -molt relacionat amb Marsella- pastís, un esperit d'anís pres com a aperitiu, un costum que a França és d'origen burgès però que avui està estès a totes les capes socials, i concretament el pastís és més aviat percebut com a popular. Altres begudes occitanes són el cassís i l'armanyac. Una mica més al nord es fa un brandi que s'anomena com la regió: conyac. A Bretanya, com als altres pobles d'influència celta, es beu sidra. Un aperitiu francès consisteix a barrejar vi blanc de baix preu amb un licor de fruita, és a dir un kir. Si el vi és escumós aleshores es diu kir royal.\nActualment es produeixen, com a molts altres països, també d'altres begudes industrials de gran consum que no són necessàriament típiques, i clarament no són tradicionals del país. N'és un exemple la cervesa, però també hi ha begudes amb gas (perrier, orangina, etc.) i xarops (de menta, raïm, magrana, etc.), te fred industrial amb sabor de fruita o no, diverses aigües minerals, etc.\nObtingut de «https://ca.wikipedia.org/w/index.php?title=Gastronomia_de_França&oldid=28621129»\nLa pàgina va ser modificada per darrera vegada el 18 nov 2021 a les 10:10.


clàssics de cinema: TRUMBO\nPublicat per ricard a 9:08\nAixò que dius d´Edwar G. Robinson em recorda al cabreig que va agafar quan era membre del jurat del festival de Cannes per l´escena de "Bienvenido Mr.Marshall" quan és veu la bandera americana arrossegada per l´aigua al final de la pel.lícula. Molta gent va pensar que era per fer merits davant del Comité.\nPer cert que el principal delator va ser l´actor especialitat en papers de gangster Marc Lawrence, curiós...\n10 de desembre de 2016 a les 12:34\nÉs veritat, ara recordo l'anècdota! Un gran exemple de transformació interessada, suposant que fos veritat que va ser un home d'esquerres, abans del Comité, com s'explica al film d'en Roach. Tot i que el concepte de dretes i esquerres als Estat Units té poc a veure amb amb el seu correlatiu a Europa.\nSalut i gràcies per les aportacions.\n11 de desembre de 2016 a les 4:17\nAquesta peli em va agradar i mira que la temàtica no em cridava, hi ha moltes pelis que van sobre el mon de Hollywood que només agraden al propi Hollywood però aquest no es el cas, també ajuda molt Bryan Cranston fent un gran paper\n12 de desembre de 2016 a les 7:24\nSí. No és la millor pel·lícula sobre Hollywood però és entretinguda i diàfana en la seva exposició d'uns fets que convé conèixer.\n12 de desembre de 2016 a les 11:01


La construcció de l'aparcament subterrani i de l'edifici amb habitatge protegit començarà l'any vinent | Jordi Olària Gras\nS'hi faran 63 pisos, un aparcament subterrani de tres plantes i una plaça | Gairebé tots els pisos seran de protecció oficial\nper Jordi Olària Gras 14/10/2021 14:05h\nEl projecte de l'antiga Hispània de Reus es posarà en marxa l'any vinent. L'Ajuntament de Reus i Reus Mobilitat i Serveis invertiran, el 2022, uns 15 milions d'euros per executar les obres. Es duran a terme, previsiblement, entre l'any vinent i el 2023 i el global de l'actuació es pressuposta en 15,9 milions d'euros.\nA l'actual aparcament de zona blava s'hi construirà una plaça d'uns 2.114 metres quadrats, un bloc de 1.019 metres quadrats amb 60 pisos protegits i una petita promoció de tres habitatges privats. És en aquest àmbit on s'implicarà Redessa, l'empresa municipal que gestionarà els habitatges públics. A sota s'hi farà un aparcament de la xarxa municipal de tres plantes amb 330 places en total.\nEls baixos dels edificis els ocuparan equipaments municipals i, en menor mesura, locals comercials. El projecte ja s'havia anunciat, i ja s'havia aprovat el Pla de Millora Urbana i s'havien mantingut converses prèvies amb agents privats. Aquest dijous, el govern municipal ha presentat, de manera més definitiva, la transformació que ha de viure aquesta pastilla urbanística.\nLa transformació de l'antiga Hispània començarà l'any vinent\nEs descarta que el projecte acabi abans que ho faci el mandat, entre maig i juny del 2023, tot i que podria estar «molt avançat» a meitats d'aquell any. Dels 60 pisos protegits, 48 seran públics, gestionats per l'empresa municipal Redessa. Els 12 restants es regiran per les condicions de l'habitatge de protecció oficial, però els gestionarà un promotor privat.\nÉs una de les característiques que es va establir arran de les converses prèvies mantingudes amb agents del sector. Completarà l'oferta d'habitatge un paquet de tres pisos de renda lliure a l'actual entrada pel raval de Sant Pere a la zona blava. Es deixarà el pas per a vianants obert, i els pisos quedaran construïts a sobre, formant un passatge.\nL'actuació deixarà una plaça que unirà aquesta entrada amb el camí de l'Aigua Nova, a l'altra banda de la Riera d'Aragó. Carles Pellicer, alcalde de Reus, ha destacat la construcció d'«una plaça que enllaçarà el centre de la ciutat amb el barri d'Horts de Miró». També ha recordat que el projecte forma part tant del Pla d'Acció Municipal com dels compromisos electorals dels partits de govern.\nQuinze milions d'euros d'inversió per al 2022\nEl govern de Reus va anunciar, fa uns dies, que el pla d'inversions per al 2022 seria de 19,5 milions d'euros. Uns deu milions, pràcticament la meitat del total, es destinaran a les obres de l'antiga Hispània. S'hi sumaran uns cinc milions més invertits per Reus Mobilitat i Serveis, l'empresa municipal que gestiona els aparcaments municipals.\nComptant els 15.176.578 euros d'inversió pública, el pressupost total del projecte és de 15.960.356 euros. Restaran 783.778 euros, que són els que aportarà el promotor privat que s'encarregui dels tres pisos de renda lliure del raval de Sant Pere. Tot plegat s'ha de posar en marxa l'any vinent.\nSegons s'ha detallat aquest dijous, el projecte executiu de l'aparcament quedarà redactat el mes de novembre. El projecte executiu de l'edifici es preveu que quedi enllestit el mes de febrer. A partir d'aquí es trauran a licitació pública l'execució de les obres.\nTeresa Pallarès, regidora d'Habitatge i consellera delegada de Redessa, ha posat en relleu «el compromís d'aquest equip de govern amb les polítiques d'habitatge». Ha recordat que sempre s'ha admès que a Reus hi falta habitatge en general i habitatge protegit en concret. «Queda feina per fer, però també se n'ha fet molta», ha apuntat.\nSeixanta pisos, 330 places d'aparcament i una nova plaça\nDeixant de banda els tres pisos de renda lliure, els 60 restants quedaran sota el paraigua de l'habitatge protegit. Els 12 que gestionarà un promotor privat podran ser de venda o de lloguer, però sempre segons els criteris de preu i condicions marcats per la Generalitat. Els 48 restants, sota el paraigua de Redessa, es destinaran al lloguer.\n«Es fa una aposta clara per habitatge de protecció oficial», ha insistit Marina Berasategui, regidora d'Urbanisme i Mobilitat i presidenta de Reus Mobilitat i Serveis. Urbanísticament en subratlla «la continuïtat amb el camí de l'Aigua Nova» a través de la futura plaça. «Aquest espai públic donarà continuïtat del centre cap al casal de gent gran, el CAP Horts de Miró o el Centre Cívic Llevant», ha aclarit.\nS'aixecarà un edifici de quatre plantes en forma de 'V' amb un aparcament subterrani de 330 places repartides en tres plantes. Una façana del bloc de pisos donarà al carrer de Josep Maria Arnavat i Vilaró, que connecta la Riera amb la plaça de la Sang. El segon braç de l'edifici tindrà la façana a la nova plaça.\nEls habitatges no tindran aparcament associat, sinó que podran fer servir el pàrquing subterrani a través dels abonaments habituals. S'ha descartat, per tant, reservar una part d'aquest equipament per als futurs inquilins d'aquests edificis. Pel que fa als baixos, es destinaran principalment a equipaments municipals que encara no s'han definit i, una petita part, a locals comercials.\nÚltima hora Última hora Reus Última hora Barris de Reus Última hora mobilitat Última hora obres Última hora habitatge Última hora Ajuntament de Reus


18 | Juny | 2014 | AMPA Taula Rodona\nArchive | 18 Juny 2014\nin Eines, Festes, Sant Quirze\nConsells sobre l’ús de material pirotècnic\nConsells de cara a la revetlla de St. Joan.\nLa revetlla de Sant Joan: prevenció dels accidents\nLa Revetlla de Sant Joan, la nit del 23 de juny és una de les més especials de l’any. Hi ha un munt de tradicions, festes i costums entre les quals destaca el foc com el protagonista absolut d’una nit màgica. Un tros de coca i una copa de cava animen a no quedar-se a casa i a sortir al carrer i celebrar el solstici d’estiu.\nVolem informar sobre les principals mesures de precaució a prendre davant la celebració de la revetlla de Sant Joan amb la finalitat d’actuar preventivament tenint en compte el risc d’accidents. Es tracta d’un seguit de precaucions que volen afavorir que realment tots puguem gaudir d’una bona revetlla.\nFeu la festa amb seguretat, les revetlles sempre amb precaució!\nQuè cal fer per evitar accidents amb les fogueres i la pirotècnia de les revetlles?\nNo poseu els petards a prop de la cara o del cos.\nNo llanceu mai cap petard contra ningú.\nNo us guardeu petards a les butxaques. No enceneu cap petard dins de les cases.\nNo utilitzeu coets que tinguin la canya trencada.\nNo tireu coets agafats amb la mà.\nNo heu de llançar coets a menys de 500 metres de zones boscoses.\nSi un petard no s’encén bé, no el toqueu fins al cap de mitja hora i un cop passat aquest temps deixeu-lo en aigua.\nMesures i precaucions a tenir en compte per poder gaudir de manera prudent i assenyada de les populars fogueres a la nit de Sant Joan:\nNo prepareu fogueres enlloc sense tenir l’autorització corresponent.\nNo enceneu mai cap foguera amb líquids inflamables, us podríeu cremar molt.\nNo tireu papers ni teixits, l’aire els enlairaria i els podria portar lluny.\nNo es poden llançar ni bidons ni esprais, poden explotar.\nAssegurar-se que un cop cremada la foguera el foc no revifarà.\nDiables, foc i música es mesclen en un espectacle en el que el públic no es un espectador sinó que participa activament de la festa. Per això sempre cal anar amb compte quan participem en un correfoc:\nPorteu pantalons i mànigues llargues, un barret de roba i unes sabates esportives de pell que agafin bé els peus.\nEn cas d’emergències\nNo aplicar pomades, cremes, ni cap tipus de desinfectant.\nSi per qualsevol circumstància s’encenen els vestits, no correu, ja que revifareu les flames.\nTireu-vos a terra i rodoleu per apagar les flames i evitar que es facin més virulentes.\nTapeu-vos la cara amb les mans perquè les flames no us arribin a la cara i al cabell i per que els gasos no us arribin als pulmons.\nAssegureu-vos que les flames s’han apagat abans de treure-us la roba i no us la heu de treure mai pel cap.\nPer qualsevol emergència truqueu al telèfon 112\nLa targeta T-12 ofereix viatges gratuïts als menors de 14 anys en determinades zones\nLa targeta T-12 ofereix viatges gratuïts als nanos de 4 a 13 anys en determinades zones.\nImatges de la Festa de fi de curs 2013-14\nUs passem les fotos i el vídeo de la jornada festiva de dissabte passat.\nFotos exhibició d’extraescolars


Taller d’escriptura breu amb Marc Artigau (Exclusiu per #AsSocPerla!) – #AsSocPerla\nTaller d’escriptura breu amb Marc Artigau (Exclusiu per #AsSocPerla!)\nEn el marc del concurs de microrelats que organitza #AsSocPerla, enguany hem decidit organitzar un taller d’escriptura breu amb l’autor, dramaturg, director i col·laborador habitual de La Perla 29, Marc Artigau. En aquest taller, de dues hores de durada i exclusiu per als socis i sòcies d’#AsSocPerla, el Marc ens donarà una sèrie de consells i pautes molt útils de cara a escriure literatura breu i ens proposarà uns quants exercicis per poder practicar i desenvolupar les nostres habilitats.\nAprofitem per avançar-vos que aquest any, a banda del concurs de microrelats – que celebrarà la seva tercera edició-, hem decidit obrir una nova categoria: la de microteatre. Ben aviat us farem arribar tota la informació i les bases del concurs. Mentrestant, esperem que us animeu a participar en aquest taller exclusiu que hem preparat per a vosaltres. No badeu que les places són limitades!\nDia: dimarts 30 de gener, de 18:30- 20:30h\nLloc: Sala d’assaig de La Perla 29 (C/ Torrent d’en Vidalet, 21. 08012 Barcelona)\nInscripcions: assocperla29@gmail.com o bé al telèfon 93 217 17 70. Heu d’indicar el vostre nom i cognoms, edat, mail i número de soci.\nMarc Artigau i Queralt (Barcelona,1984)\nÉs llicenciat en Direcció escènica i Dramatúrgia per l’Institut del Teatre de Barcelona. Com autor o director ha estrenat: Caixes (Sala Flyhard), Arbres (Sala Beckett), Aquellos días azules (Círcol Maldà), Un mosquit petit (TNC), i més recentment Caïm i Abel (La Perla 29). Com a dramaturg ha treballat amb Julio Manrique a L’ànec Salvatge, amb Oriol Broggi a Al nostre gust i L’orfe del clan dels Zhao, i amb Àngel Llàcer i Manu Guix a El Petit Príncep, entre d’altres. En poesia ha publicat Primers Auxilis (Cossetània, 2007), Vermella (Viena, 2008) i Desterrats (Onada, 2012). També ha publicat la novel·la Un home cau, co-escrita amb Jordi Basté (Rosa dels Vents, 2017). Actualment col·labora a El món a Rac1.\n← Crònica de la Festa de Nadal\nCrònica del col·loqui post-funció de l’Hostalera →


L’ecociutadania com a solució – Think like a mountain\nL’ecociutadania com a solució\nArticle publicat al portal Social.cat ahir dimecres 5 de setembre, per Gerard Corriols.\nEl passat 22 d’agost la Terra va dir prou. La humanitat ja ha esgotat el pressupost ecològic mundial que disposava per enguany per viure a un ritme sostenible. Aquesta noticia ve acompanyada d’una altra que indica que al llarg dels propers 40 anys, la creixent manca d’aigua suposarà un canvi d’hàbits alimentaris amb tendència envers el vegetarianisme.\nL’ús desmesurat i inconscient que fem els animals humans dels recursos naturals ja sobrepassa qualsevol lògica i argument justificable. La quotidianitat i les experiències vitals estaven tant basades en el consum que fins que no se’ns han buidat les butxaques no s’ha començat a despertar la pràctica de la minimització i equilibri del consum. Tanmateix, existeixen economies com la dels productes ecològics que segueixen creixent, exhibint així un indicador evident, malgrat que encara minoritari, de consum responsable i de qualitat.\nPotser encara no som prou conscients de l’immens poder que té el consum responsable; és a dir: el consum de qualitat, ecològic i de proximitat. L’impacte dels consumidors té tant poder que aconsegueix que es tanquin o s’obrin multitud d’empreses o bé que es generin unes o altres tendències de consum. A més, mitjançant un consum responsable existeix la possibilitat de participar i tenir responsabilitats en cooperatives veïnals, horts urbans, botigues de comerç just, etc. De manera que es promou el sentiment de pertinença i harmonia amb l’entorn entre els i les participants, activant d’aquesta manera la consciència ecològica i solidària, donant sentit i valor al consum.\nA més consum responsable, més qualitat de vida i menys impacte ambiental, tot i que la solució rau en el decreixement, en consumir el mínim possible de manera que el dèficit ecològic esdevinguit en superhàbit. L’efecte dominó de les pràctiques responsables tan sols tenen efectes beneficiosos per a la comunitat, tothom hi surt guanyant, fins i tot els petits comerciants que en comptes de llençar la tovallola haurien de repensar i adaptar els productes i serveis que ofereixen fent una aposta ferma per l’ecologia i la qualitat, de manera que puguin competir relaxadament amb les grans superfícies i, fins i tot, desbancar-les. De fet, ja hi ha comerços que han recuperat la pràctica del troc i els està funcionant. Recordem que ara mateix per viure necessitem diners per pagar lloguers o hipoteques, però moltes altres necessitats les podem satisfer sense diners.\nMentre segueixi el bloqueig ancorat d’impotència a causa d’un aferrament obsessiu a idees desfassades i caduques que ja no donen respostes s’estarà perdent el temps i un munt d’oportunitats. El benestar l’hem de crear entre tots mitjançant el foment d’un consum conscient i responsable, complementat amb el foment i la difusió de l’autogestió de les necessitats bàsiques. Hi ha una part d’autogestió que es pot fer a casa emprant els coneixements adquirits a partir d’activitats pedagògiques, però d’altres estan en mans de la voluntat de la bona governança. Disposem d’equipaments arreu del país anomenats Centres Cívics que en alguns casos sí que són motors de dinamització de l’entorn, però en d’altres han esdevingut en autèntics xiringuitos endogàmics. Si disposem d’aquests espais públics que pertanyen a tota la ciutadania, per què no els repensem i adaptem a les necessitats actuals convertint-los en espais d’ecologia local?\nEl foment d’iniciatives ecològiques té efectes expansius i multiplicadors en el benestar de la ciutadania. Fomentem la cuina saludable i l’agricultura ecològica, el cooperativisme, el consum de qualitat i proximitat, el benestar animal, l’educació ambiental i tot allò què a banda de relaxar les economies domèstiques també té efectes en la salut i l’educació i, per tant, en la fortalesa d’una nació.\nEstem gairebé immersos en la societat del postmaterialisme, però hi arribem per obligació i no pas per convicció. L’era del coneixement ja ha fet la seva funció i disposem de tanta informació que és impossible assimilar-la. Per què no fem un pas endavant, plegats, i ens proposem seriosament evolucionar cap a l’era de la consciència?\nEntrada prèvia Interview Stéphane Le Foll : « La politique agricole commune doit soutenir la diversité de nos agricultures »\nEntrada següent Els pagesos creuen que el Parc Agrari té els dies comptats


El món de les ONES: Compra en grup\nCompra en grup\nNova experiència laboral!!!!\nAvui uns quants de la feina hem fet una compra conjunta, per Internet, de trastos de cuina.\nEl que va ser en principi una compra que volia fer jo, se'm va acudir de comentar-li a una companya (que va dir que si), i després a una altre, i aquesta li va dir a tres més.... I així, al final, hem estat 6 (mira per a què serveix dinar a la cuina tots plegats encara que la resta d'hores no sapiguem ni què fan ni a què es dediquen).\nTot per ESTALVIAR-NOS uns EURILLOS en les despeses de tramesa!!! (cobren per enviament el mateix si demanes una cosa que deu).\nVisca la crisi que ens fa més "socials"!!!!\nAmb el ferum al nas\nUn creuer fora de sèrie, de Sílvia Soler\nOnze de l'onze de l'onze\nJa arriba la tardor....


Associació Catalana de Biospeleologia: 03/11/13 - 10/11/13\nEstudi sobre els coleòpters cavernícoles del gènere Troglocharinus\nDiferenciació dels ADN de les espècies dels coleòpters cavernícoles del gènere Troglocharinus dels grups Pre-pirinencs (Boumort i rodalies) i els de la costa Mediterrània (Sant Llorenç-Montserrat-Garraf-Ordal). Detall de l'original publicat a la revista Journal of Biogeography (J. Biogeogr.) (2013) 40, 1861–1873 sota el títol Early Pliocene range expansion of a clade of subterranean Pyrenean beetles.\nEls autors són: Valeria Rizzo, Jordi Comas, Floren Fadrique, Javier Fresneda i Ignacio Ribera\nContinuant amb l`estudis vers els Troglocharinus que porta a terme la biòloga Valeria Rizzo, vam visitar diverses cavitats del municipi de les Valls de Aguilar, a l`Alt Urgell. Vam participar-hi Valeria Rizzo i Pau Balart, del IBE i per part de la nostra Associació Catalana de Biospeleologia BIOSP, Josep Pastor i Floren Fadrique de BIOSP.\nL`objectiu va consistir en capturarar un nombre determinat d`aquest coleòpter cavernícola per estudiar la seva etologia dintre d`uns paràmetres físics determinats: comprovar la tolerància termal en combinació amb diversos graus de humitat y establir diferencies de resistència ambiental entre els Troglocharinus de cavitats d`una certa altitud y els d`altres coves situades a una altitud mol inferior, entre las que hi ha una notable diferencia de temperatura ambient interior.\nAixò ha comportat disposar d`elements vius i a més, amb el condicionat que aquestes probes s’han de fer en el laboratori de l’Institut de Biologia Evolutiva, que disposa d`una sèrie d`equips adients com són les cambres tèrmiques programables. Es van haver d’agafar els exemplars amb una cura excepcional per no provocar cap lesió i fer-los arribar, amb les millors condicions possibles fins al laboratori de l’IBE, a Barcelona, en un mitjà de transport amb temperatura controlada: Diversos pots de recol·lecció, un “termo” i una nevera portàtil.\nL’espècie de Troglocharinus elegit per analitzar tot el comportament que es pretén investigar, va ser el Troglocharinus (Troglocharinus) fonti fonti. endemisme ibéric ampliamente distribuït per tota la Serra del Boumort, àdhuc a les prolongacions més meridional. Resumin, tot el conjunt de les serres situades entre els rius Segre i Noguera Pallaresa.\nEl poblet de Miravall. Foto: Floren Fadrique\nL'esglèsia romànica de Miravall. Foto: Floren Fadrique\nEn primer lloc es va intentar capturar a la cova de la Font de Miravall, petita cavitat en l’encisador llogarret del mateix nom, enfilat a més de 1.100 m, amb una petita església d`estil romànic, i envoltat d` un muntanyam cobert per un immens bosc de pi roig, roures i alzines. La cova, situada mol a prop del poble, és en realitat una bauma de pocs metres de fondària, amb una font que recull l’aigua canalitzada des de l`interior de la cavitat. Les condicions de sequetat de la cova no ens va permetre trobar cap exemplar. Es va cercar el Forat Negre de Miravall, cavitat que té unes característiques més adients per la fauna subterránia però degut a les dades de localització tan irregulars que disposàvem no es va poder trobar.\nEntrada a la cova d'Ormini. Foto: web "Las Montañas", "http://www.mendiak.net/foro"\nMes tard i desprès d`un curt embolic per les vies d`accés al poble, ens vam arribar a Montanisell, per continuar la recerca a la cova de l´Ormini. Aquesta cavitat es va intentar urbanitzar fa molts anys, encara que facilitar l´accés no ha servit si més no per malmetre la cavitat d`una forma irreversible: l`antropitzacio, en forma de pintades, nombroses formacions trencades, les empremtes del pas de potser milers de visitants i les obres de condicionament han deixat la cavitat, en el seu moment amb un notable volum de formes reconstructives, es un estat lamentable. La situació actual d`aquesta cavitat ens ha de fer palès que el patrimoni subterrani de Catalunya es un bé que no podem malbaratar, ja que es un llegat per transmetre a futures generacions.\nUna vegada a la part més fonda de la cavitat, el que anomenem “zona isotèrmica” es a dir el lloc on no varia ni la temperatura ni i la humitat (excepte en dècimes de grau), es va intentar fer una recol.lecció per rastreig que va durar tres o quatre hores, amb un resultat regular per les necessitats de la investigació. Amb la collita tan magra obtinguda, es va decidir instal·lar, a les dues sales del final de la cavitat, esquers de formatge per tal d`atraure més exemplars i deixar-los actuar tota la nit. Al matí, al cap de vuit o deu hores mal comptades, vam tenir la sorpresa de trobar més de cent Troglocharinus atipan-se amb el formatge de l’esquer. Vam pensar que amb raó n’hi havien tants, perquè aquest esquer eren les crostes d`un Idiazabal fumat que ens havíem ventilat nosaltres la nit anterior.\nEn Pau Balart apturant els Troglocharinus. Foto: Floren Fadrique\nUna de les sales. Foto: web "Las Montañas", "http://www.mendiak.net/foro"\nEs van capturar els que Valeria va considerar necessaris per a la seva investigació i capturats amb molta cura, es van introduir en els pots de recol.lecciò i d’aquests aquests al “termo” i després a la nevera portàtil, que prèviament havíem deixat tota la nit oberts dintre la cavitat per “agafar” l’ambient de la cova. Posteriorment, la tornada es va fer a corre-cuita per dur-ho tot als laboratoris del IBE. El temps de transport, en què els “Troglocharinus” van ser fora del seu ambient habitual, es va haver d’escurçar al màxim per evitar efectes indesitjables en els exemplars capturats. Arribats al IBE es van dipositar en una cambra de temperatura controlada. Els assajos amb la cambra tèrmica, tracten de comprovar quins límits de temperatura suporta la fauna.\nCondicionament de la cavitat. Foto: web "Las Montañas", "http://www.mendiak.net/foro"\nDintre d`un temps i després de complicades anàlisis i càlculs per esbrinar quina rel·lació poden tenir els Troglocharinus de la “muntanya” (Pre-pirinencs) amb els de la “platja” (els de Garraf), sabrem quines diferències i quins paràmetres d`adaptació hi ha entre ells i si això ha influenciat en la seva evolució dintre del mon subterrani, al viure en biòtops amb condicions climatològiques diferents.\nL'autor d'aquest article és Floren Fadrique\nEtiquetes de comentaris: Activitats, Biospeleologia, Campanyes S.I.E., Cavitats catalanes, Ecologia, Recerca\nEstudi sobre els coleòpters cavernícoles del gèner...


Two-Bedroom Holiday home in Bogø By 1 Bogo Dinamarca - Ofertes d'hotels amb els MILLORS DESCOMPTES EN LÍNIA\nDissenyat tant per oci com per negoci, Two-Bedroom Holiday home in Bogo By 1 està situat idealment a Bogo; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Two-Bedroom Holiday home in Bogo By 1, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Bogo, faci de Two-Bedroom Holiday home in Bogo By 1 la vostra llar.\nCal que informeu el Two-Bedroom Holiday home in Bogø By 1 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Dancenter t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.\nDescompte a Two-Bedroom Holiday home in Bogø By 1


Política de Privacitat - TASTNBOX\nJezabel Parra Rodriguez t’informa sobre la seva Política de Privacitat respecte del tractament i protecció de les dades de caràcter personal dels usuaris que puguin ser obtingudes durant la navegació a través del lloc web: https://tastnbox.com .\nEn aquest sentit, Jezabel Parra Rodriguez garanteix el compliment de la normativa vigent en matèria de protecció de dades personals, reflectida en la Llei Orgànica 3/2018, de 5 de desembre, de Protecció de Dades Personals i de Garantia de Drets Digitals (LOPD GDD). Compleix també amb el Reglament (UE) 2016/679 de el Parlament Europeu i de Consell de 27 d’abril de 2016 relatiu a la protecció de les persones físiques (RGPD).\nL’ús del lloc web implica l’acceptació d’aquesta Política de Privacitat així com les condicions incloses a l’Avís Legal.\nDomicili: Plaça de l’Església 12 1, Gandesa – Tarragona, Espanya.\nPrincipi de limitació del termini de conservació: el Titular mantindrà les dades personals recollides durant el temps estrictament necessari per al fi o els fins del tractament. El Titular informarà l’Usuari del termini de conservació corresponent segons la finalitat (descrit més endavant).\nEn el cas de subscripcions, el Titular revisarà periòdicament les llistes i eliminarà aquells registres inactius durant un temps considerable. Principi d’integritat i confidencialitat: les dades personals recollides seran tractades de tal manera que la seva seguretat, confidencialitat i integritat estigui garantida. El Titular pren les precaucions necessàries per evitar l’accés no autoritzat o ús indegut de les dades dels seus usuaris per part de tercers.\nPer a navegar per https://tastnbox.com no cal que facilitis cap dada personal.\nL’exercici d’aquests drets és personal, i per tant ha de ser exercit directament per l’interessat, sol·licitant-lo directament a la persona titular, el que significa que qualsevol client, subscriptor o col·laborador que hagi facilitat les seves dades en algun moment, pot dirigir-se a Jezabel Parra Rodriguez i demanar informació sobre les dades que té emmagatzemades i com les ha obtingut, sol·licitar la rectificació dels mateixos, oposar-se al tractament, limitar el seu ús o sol·licitar la cancel·lació d’aquestes dades en els fitxers del Titular.\nPer a exercir els teus drets d’accés, rectificació, cancel·lació i oposició has d’enviar un correu electrònic a jezabel@tastnbox.com juntament amb la prova vàlida en dret com una fotocòpia del D.N.I. o equivalent.\nQuan et connectes al lloc web per enviar un correu a la persona titular, et subscrius al seu butlletí estàs facilitant informació de caràcter personal de la qual el responsable és Jezabel Parra Rodriguez. Aquesta informació pot incloure dades de caràcter personal com poden ser la teva adreça IP, nom i cognoms, adreça física, adreça de correu electrònic, número de telèfon, i una altra informació. Al facilitar aquesta informació, dónes el teu consentiment perquè la teva informació sigui recopilada, utilitzada, gestionada i emmagatzemada per – Jezabel Parra Rodriguez – només com es descriu a l’Avís legal i en la present Política de Privacitat .\nPer exemple, Jezabel Parra Rodriguez utilitza aquestes dades per donar resposta a missatges, dubtes, queixes, comentaris o inquietuds que poden tenir els Usuaris relatives a la informació inclosa al lloc web, el tractament de les dades personals, qüestions referents als textos legals inclosos al lloc web, així com qualsevol altra consulta que l’Usuari pugui tenir i que no estigui subjecta a les condicions del lloc web.\nPer a garantir el compliment de les condicions recollides a l’Avís Legal i en la llei aplicable. Això pot incloure el desenvolupament d’eines i algoritmes que ajudin a aquest lloc web a garantir la confidencialitat de les dades personals que recull.\nPer a donar suport i millorar els serveis que ofereix aquest lloc web. Per analitzar la navegació dels usuaris. El Titular recull altres dades no identificatives que s’obtenen mitjançant l’ús de cookies que es descarreguen a l’ordinador de l’Usuari quan navega pel lloc web, les característiques i finalitat estan detallades a la Política de cookies.\nPer gestionar les xarxes socials. Jezabel Parra Rodriguez té presència a les xarxes socials. Si et fas seguidor a les xarxes socials del Titular el tractament de les dades personals es regirà per aquest apartat, així com per aquelles condicions d’ús, polítiques de privacitat i normatives d’accés que pertanyin a la xarxa social que procedeixi en cada cas i que has acceptat prèviament.\nEl Titular tractarà les teves dades personals amb la finalitat d’administrar correctament la seva presència a la xarxa social, informar-te de les seves activitats, així com per a qualsevol altra finalitat que les normatives de les xarxes socials permetran. En cap cas, el titular utilitzarà els perfils de seguidors en xarxes socials per enviar publicitat de manera individual.\nLes teves dades podran ser incorporades a un fitxer de llista de correu, del qual Jezabel Parra Rodriguez és responsable de la seva gestió i tractament. La seguretat de les teves dades està garantida, ja que Jezabel Parra Rodriguez pren totes les mesures de seguretat necessàries i et garanteix que les dades personals només es faran servir per a les finalitats donades.\nJezabel Parra Rodriguez informa l’Usuari que les seves dades personals no seran cedides a terceres organitzacions, amb l’excepció que la cessió de dades estigui emparada en una obligació legal o quan la prestació d’un servei impliqui la necessitat d’una relació contractual amb un encarregat de tractament. En aquest últim cas, només es durà a terme la cessió de dades a un tercer quan Jezabel Parra Rodriguez disposi del consentiment exprés de l’Usuari.\nGoogle Analytics és un servei d’analítica web prestat per Google, Inc., una companyia de Delaware l’oficina principal és a 1600 Amphitheatre Parkway, Mountain View (Califòrnia), CA 94043, Estats Units ( “Google”).\nA la pàgina de la Política de privadesa de Google s’explica com Google gestiona la privacitat pel que fa a l’ús de les cookies i altra informació.\nTambé pots veure una llista dels & tipus de cookies que utilitza Google i els seus col·laboradors i tota la informació relativa a l’ús que fan de les galetes publicitàries.\nA l’navegar per & nbsp; https://tastnbox.com & nbsp; es poden recollir dades no identificatives, que poden incloure, l’adreça IP, geolocalització, un registre de com s’utilitzen els serveis i llocs, hàbits de navegació i altres dades que no poden ser utilitzats per identificar-te.\nCom a Usuari del lloc web ets l’únic responsable de la veracitat i correcció de les dades remeses al lloc web exonerant a Jezabel Parra Rodriguez de qualsevol responsabilitat al respecte.\nCom a Usuari del lloc web declares haver estat informat de les condicions sobre protecció de dades de caràcter personal, acceptes i consenteixes el tractament dels mateixos per part de Jezabel Parra Rodriguez en la forma i per a les finalitats indicades en aquesta Política de Privacitat .\nL’exercici d’aquests drets no inclou cap dada que Jezabel Parra Rodriguez estigui obligat a conservar amb fins administratius, legals o de seguretat.